Quartier de Bonne-Nouvelle

Quartier de Bonne-Nouvelle (doslova: štvrť Dobrá správa) je 8. štvrť v Paríži, ktorá je súčasťou 2. obvodu. 

Má rozlohu 28,2 ha a je vymedzená ulicou Rue Etienne Marcel na juhu, ulicami Rue Montorgueil, Rue des Petits Carreaux a Rue Poissonière na západe, Boulevard Bonne Nouvelle na severe a Boulevard de Sébastopol na východe.

Štvrť bola pomenovaná podľa kostola Notre-Dame-de-Bonne-Nouvelle, ktorý bol postavený približne v roku 1563 a jeho názov odkazuje na Zvestovanie Panny Márie. Jeho súčasná podoba pochádza z rokov 1823 - 1830. Rovnaký názov má i bulvár a miestna stanica metra.

Vývoj počtu obyvateľov

Externé odkazy 
 Štatistika o 2. parížskom obvode (formát pdf)

Zdroj 

2. obvod (Paríž)
Parížske administratívne štvrte